LT
2023 6 12
Europos Sąjungos oficialusis leidinys
C 205/35
BENDRASIS TEISMAS 2023 m. kovo 8 d.
Bendrojo Teismo sprendimas byloje Campine ir Campine Recycling / Komisija (Byla T-94/20) (1) (Deliktinė atsakomybė – Konkurencija – Karteliai – Automobilių akumuliatorių perdirbimo rinka – Sprendimas, kuriuo konstatuotas SESV 101 straipsnio pažeidimas – Teismo sprendimas, kuriuo iš dalies panaikinamas sprendimas ir sumažinama skirta bauda – Komisijos atsisakymas sumokėti delspinigius – SESV 266 straipsnis – Deleguotojo reglamento (ES) Nr.
1268/2012 90 straipsnio 4 dalis – Pakankamai aiškus teisės normos, suteikiančios teisių privatiems asmenims, pažeidimas – Delspinigių dydis) (2023/C 205/39) Proceso kalba: anglų Šalys Ieškovės: Campine (Bersė, Belgija), Campine Recycling (Bersė), atstovaujama advokačių C. Verdonck ir B. Gielen
Atsakovė: Europos Komisija, atstovaujama P. Rossi, G. Wilms ir L. Wildpanner
Dalykas Savo ieškiniais ieškovės visų pirma prašo, remdamosi SESV 268 straipsniu ir SESV 340 straipsnio antra pastraipa, siejamais su SESV 266 straipsnio antra pastraipa, pirma, atlyginti žalą, kurią jos patyrė Europos Komisijai nesumokėjus delspinigių, mokėtinų priėmus 2019 m. lapkričio 7 d.
Sprendimą Campine ir Campine Recycling / Komisija (T-240/17, nepaskelbtas Rink., EU:T:2019:778), ir, antra, sumokėti delspinigius nuo šiai žalai atlyginti skirtos kompensacijos, nepatenkinus šių prašymų, remdamosi SESV 263 straipsnio ketvirta pastraipa, jos prašo panaikinti sprendimą, įtvirtintą 2020 m. sausio 13 d.
Komisijos rašte, o, nepatenkinus ir šio prašymo, panaikinti sprendimą, įtvirtintą 2019 m. gruodžio 10 d. elektroniniame laiške, kuriuo atsisakyta joms sumokėti minėtus delspinigius, ir įpareigoti Komisiją atlyginti žalą pagal SESV 340 straipsnį arba imtis tinkamų priemonių, kad būtų visiškai įvykdytas minėtas teismo sprendimas, paisant SESV 266 straipsnio pirmoje pastraipoje numatytų reikalavimų.
Rezoliucinė dalis 1.
Įpareigoti Europos Komisiją kaip patirtos žalos atlyginimą sumokėti Campine ir Campine Recycling 300 637,32 eurų dydžio kompensaciją.
2.
Kompensacija, nurodyta šios rezoliucinės dalies 1 punkte, mokėtina su delspinigiais, skaičiuojamais nuo 2019 m. gruodžio 11 d. iki kol bus sumokėta visa suma, taikant Europos Centrinio Banko (ECB) pagrindinių refinansavimo operacijų palūkanų normą, padidintą 3,5 procentinio punkto.
3.
Komisija padengia savo, Campine ir Campine Recycling patirtas bylinėjimosi išlaidas.
(1)
OL C 137, 2020 4 27.